Desa KEDA Bukit Tukang Jusoh

Latar Belakang 

Desa KEDA merupakan penempatan yang diwujudkan oleh Lembaga Kemajuan Wilayah Kedah (KEDA) bermula dari tahun 1989 kepada penduduk Negeri Kedah yang termasuk dalam kategori Miskin Tegar. Terdapat 56 Desa KEDA di kawasan operasi KEDA yang dikategorikan kepada tiga jenis penempatan iaitu Program Perumahan Rakyat Termiskin (PPRT), Keselamatan dan Pembangunan (KESBAN) dan Kampung Tradisional.

Desa KEDA Bukit Tukang Jusoh merupakan salah satu penempatan yang dibangunkan di bawah Program Perumahan Rakyat Termiskin (PPRT) oleh Lembaga Kemajuan Wilayah Kedah (KEDA) pada tahun 2004. Penempatan ini mula diduduki Fasa 1 pada tahun 2005 dan Fasa 2 pada tahun 2012 dengan bilangan rumah sebanyak 79 buah rumah dan memberi manfaat kepada 419 orang penduduk di Daerah Kuala Muda. 

 Sejarah Kampung 
Kawasan ini dikenali sebagai Bukit Tukang Jusoh sempena nama seorang tukang rumah yang terkenal di sekitar tahun 1800 yang telah membina rumahnya di atas bukit jauh dari penduduk kampung. Nama Desa KEDA Bukit Tukang Jusoh diambil sempena nama asal kampung asal yang merupakan nama tukang rumah tersebut.

 Info Desa 
+Nama DesaDesa KEDA Bukit Tukang JusohMukimBukit MeriamDUNPantai MerdekaParlimenSungai PetaniDaerahKuala MudaNegeriKedah Darul Aman

 Geografi 

Desa KEDA Bukit Tukang Jusoh terletak di dalam Mukim Bukit Meriam. Desa KEDA Bukit Tukang Jusoh ini terletak di kawasan tanah pamah yang dikelilingi bukit. Keluasan kawasan ini ialah 16.9 ekar meliputi kawasan perumahan, surau, Pusat Komuniti Desa, Tadika dan dewan. 
 Kepimpinan 
Desa-desa KEDA yang diwujudkan mempunyai Jawatankuasa Pasukan Perancang Pelaksana Program (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 7, Kuala Muda/Yan yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggungjawab untuk membangunkan Desa KEDA Bukit Tukang Jusoh. Penyelia kampung akan berhubung dengan Jawatankuasa 4P yang akan membantu melaksanakan program dan tugas-tugas lain yang diarahkan dari semasa ke semasa. Jawatankuasa 4P terdiri daripada 13 ahli jawatankuasa iaitu Pengerusi, Timbalan Pengerusi, Setiausaha, Bendahari dan 9 Biro  yang membantu KEDA melancarkan perjalanan program demi memastikan kesejahteraan penduduk.

 Senarai Ahli Jawatankuasa 4P Desa KEDA Bukit Tukang Jusoh 
Senarai Ahli Jawatankuasa 4P Desa KEDA Bukit Tukang Jusoh bagi sesi 2022/2024 adalah seperti berikut :
+JawatanPenyandangPengerusiNoor Azham bin Omar   Timbalan PengerusiIshak bin Che RusSetiausahaMuhammad Shukur bin YahayaBendahariMahani binti SueeBiro WanitaRusmaria binti Mohamad NanyanBiro KebajikanMohamad bin IsmailBiro KeselamatanRohizat binti SamsuddinBiro Belia dan SukanMuhammad Syafiq Alif bin SuhaiBiro PembangunanMohd Shukri bin SaidinBiro KebudayaanFaridah binti MuhammadBiro Keceriaan Habsah binti IshakBiro EkonomiRanizam bintiTalibBiro AgamaMohammad Asri bin Hashim

 Maklumat Penduduk 
Maklumat penduduk Desa KEDA Bukit Tukang Jusoh adalah seperti berikut :
+PerkaraBilangan (Orang)Jumlah Keseluruhan Penduduk419Jumlah Keluarga79Bilangan Penduduk Lelaki217Bilangan Penduduk Perempuan202

 Pendidikan 
Tahap pendidikan penduduk Desa KEDA Bukit Tukang Jusoh adalah seperti berikut :
+KelulusanBilangan (Orang)Sijil Kemahiran Bertauliah8Diploma15Ijazah6Jumlah29

 Pendapatan Kasar Isi Rumah 
Penduduk Desa KEDA Bukit Tukang Jusoh dikategorikan sebagai Penduduk Luar Bandar Semenanjung Malaysia yang berpendapatan rendah. Rata-rata penduduk merupakan golongan B40 yang berpendapatan rendah. Pendapatan Kasar Isi Rumah adalah seperti berikut :
+Purata Pendapatan (RM)Bilangan Penduduk (Orang)<RM530.0020RM531.00 - RM790.0015RM791.00 - RM1,319.0080>RM1,319.0036

 Kegunaan Tanah 
Secara keseluruhannya, pembangunan tanah untuk Desa KEDA Bukit Tukang Jusoh ialah sebanyak 16.9ek yang merangkumi kawasan dewan 0.48ek, tapak kediaman 15.3ek, gelanggang futsal 0.23ek, Pusat Komuniti Desa 0.22ek, dan Tadika 0.67ek.

 Hak Milik Penduduk 
Bilangan kenderaan yang dimiliki penduduk seperti berikut :
+Jenis KenderaanBilangan (Unit)Kereta153Motosikal158Lori3Motorbot10

 Kemudahan Asas 
Dari segi infrastruktur, jalan kampung berturap sedia ada sepanjang 2.3 km dan lampu jalan sebanyak 10 unit. Bekalan air terawat dalam kategori Sistem Bekalan Air Awam merangkumi semua rumah iaitu 79 buah rumah. Bekalan elektrik dalam kategori grid sedia ada digunakan oleh semua rumah kediaman. Sistem pembentungan menggunakan tandas sanitasi yang dilengkapi dengan rumah tandas dan slab, paip penyambung outlet, tangki najis/ septik dan bekalan air. 

Dari segi capaian/ akses liputan, talian internet ada dan tahap kepuasan baik. Telefon bimbit ada dan tahap kepuasan baik manakala siaran televisyen dan radio ada dan tahap kepuasan baik.

Dari segi infra, Desa KEDA Bukit Tukang Jusoh dilengkapi dewan orang ramai 1 unit, surau 1 unit, Pusat Komuniti Desa 1 unit, gelanggang futsal 1 unit dan Tadika 1 unit.

 Golongan Khas 
Golongan Orang Kurang Upaya (OKU) dan Golongan Khas di Desa KEDA Bukit Tukang Jusoh adalah seperti berikut :
+PerkaraBilangan (Orang)OKU umur 18 tahun dan ke atasTiadaBapa Tunggal1Ibu Tunggal12Anak YatimTiada